钦定古今图书集成/历象汇编/庶征典/第105卷 > 元
## 钦定古今图书集成/历象汇编/庶征典/第105卷 > 元

### 太宗四年春正月丙申大雪丁酉又雪

按：《元史太宗本纪》云云。

### 世祖中统二年五月陨霜七月陨霜雨雪

按《元史世祖本纪》。中统二年。秋七月庚辰。西京宣德
陨霜杀稼。乙酉。以牛驿雨雪。道涂泥泞。改立水驿
按《五行志》。中统二年五月。西京陨霜杀禾。

中统三年五月甲申，陨霜。八月，陨霜害稼。

按《元史世祖本纪》，“三年五月，西京、宣德、咸宁、龙门霜。
八月戊申，河间、平滦、广宁、西京、宣德、北京陨霜害稼。”
中统四年四月，陨霜。

按《元史世祖本纪》：“四年四月丙寅，西京武州陨霜杀
稼。”

### 至元二年十二月己丑太原霜灾

按：《元史世祖本纪》云云。

至元七年四月，陨黑霜。

按《元史世祖本纪》：“七年四月壬午，檀州陨黑霜二夕。”

按：《五行志》：“七年四月，檀州陨霜。”

至元八年七月，霜杀禾。

按《元史世祖本纪》：“八年七月乙亥，巩昌、临洮、平凉府、
会、兰等州陨霜杀禾。”

至元十七年四月庚子，宁海、益都等四郡霜。

按：《元史世祖本纪》云云。

至元二十一年三月，陨霜。

按《元史世祖本纪》。不载　按《五行志》。二十一年三月。
“山东陨霜杀桑蚕尽死。被灾者三万馀家。”

至元二十四年九月，霜害稼。

按《元史世祖本纪》：“二十四年九月辛卯，大定、金源、高
州、武平、兴中等处，霜雹害稼。戊申，咸平、懿州、北京以
霜雹为灾，诏以海运粮五万石赈之。”

至元二十五年三月，大雪。

按《元史世祖本纪》：“二十五年三月乙未，以往岁北边
大风雪，拔突古伦所部牛马多死，赐米千石。”

至元二十六年十一月，霜杀稼。

按《元史世祖本纪》：“二十六年十一月庚寅，秃木合之
地，霜杀稼，给九十日粮。”

至元二十七年，夏秋陨霜杀稼。

按《元史世祖本纪》：“二十七年五月庚戌，陕西南市屯
田陨霜杀稼，免其租。”“十一月辛丑，兴、松二州陨霜杀
禾，免其租。辛酉，隆兴路陨霜杀稼，免其田租五千七
百二十三石。”　按《五行志》：“二十七年七月，大同、平阳、
太原陨霜杀禾。”

至元二十九年三月、九月，陨霜杀稼。

按《元史世祖本纪》：“二十九年九月丁丑，平滦路霜免
田租二万四千四十一石。”　按《五行志》：二十九年三
月，济南般阳等郡及恩州属县霜杀桑。

### 成宗元贞元年陨霜杀禾

按《元史成宗本纪》：“元贞元年九月，武卫万盈屯及延
安路，陨霜杀禾。”

元贞二年，陨霜杀禾。

按《元史成宗本纪》：“二年八月，咸宁县，金、复州、隆兴路
陨霜杀禾。”

### 大德五年二月五月陨霜杀麦七月大雪

按《元史成宗本纪》，“大德五年五月，商州陨霜杀麦。七
月，称海至北境十二站大雪，马牛多死，赐钞一万一
千馀锭。”　按《五行志》：“大德五年二月，汤阴县霜杀麦。
大德六年八月，大同、太原霜杀禾。”

按《元史成宗本纪》。不载。　按《五行志》云云。

大德七年夏，陨霜。

按《元史成宗本纪》：“七年四月丁亥，济南路陨霜杀麦。
五月乙卯，般阳路陨霜。”

大德八年三月、八月，陨霜。

按《元史成宗本纪》：“八年三月，滦城、济阳等县陨霜杀
桑。八月，太原之交城、阳曲管州、岚州，大同之怀仁陨
霜杀禾。”

大德九年三月，陨霜，杀桑。

按《元史成宗本纪》，“九年三月戊午，河间、益都、般阳属
县陨霜杀桑。”　按《五行志》，“九年三月，清、莫、沧、献四州
霜杀桑一百四十一万七十馀本，坏蚕一万二千七
百馀箔大德十年二月，大雪。秋，陨霜杀禾。

按《元史成宗本纪》，“十年二月，大同路暴风大雪，坏民
卢舍。”秋七月，大同之浑源陨霜杀禾。　按《五行志》：“十
年八月，绥德州米脂县霜杀禾二百八十顷。”

### 武宗至大元年霜杀禾

按：《元史武宗本纪》：“至大元年八月，大同陨霜杀禾。”
“至大二年，霜杀禾。”

按《元史武宗本纪》：“二年八月丁丑，永平路陨霜杀禾。”
至大四年，仁宗即位，七月霜。

按《元史仁宗本纪》：“四年七月，大宁等路陨霜，敕有司
赈恤。”

### 仁宗皇庆二年三月壬子陨霜

按《元史仁宗本纪》云云。　按《五行志》。二年三月。济宁
霜杀桑。

### 延祐元年三月大雨雪闰月霜杀桑七月霜杀稼

按《元史仁宗本纪》，“延祐元年闰月，汴梁、济宁、东昌等
路，陇州、开州、青城、齐东、渭源、东明、长垣等县，陨霜杀
桑果禾苗。”　按《五行志》：“延祐元年三月，东平、般阳等
郡，泰安曹濮等州大雨雪三日，陨霜杀桑。闰三月，济
宁、汴梁等路及陇州、开州、青城、渭源诸县霜杀桑，无
蚕。七月，冀宁陨霜杀稼。”

延祐四年，夏霜伤稼。

按《元史仁宗本纪》不载。　按《五行志》，“四年夏六月，盘
山陨霜，杀稼五百馀顷。”

延祐五年五月，雄州归信县陨霜。

按《元史仁宗本纪》不载。　“按《五行志》”云云。

延祐六年三月，奉元路同州陨霜。

按《元史仁宗本纪》不载。　“按《五行志》”云云。

延祐七年三月，英宗即位。八月，益津雨黑霜。十二月，
霜害稼。

按《元史英宗本纪》：“七年十二月癸酉，诸卫屯田陨霜
害稼，益津县雨黑霜。”

### 英宗至治元年霜杀禾

按《元史英宗本纪》：“至治二年五月乙卯，以去岁辽阳
路陨霜杀禾，免其租。”

至治三年，泰定帝即位。秋，陨霜害稼。

按《元史英宗本纪》，“三年七月丙辰，冀宁、兴和、大同三
路属县陨霜。”　按《泰定帝本纪》，“三年八月癸巳，即皇
帝位。是岁大宁蒙古大千户部风雪毙畜牧，赈米十
五万石。秋，忻州定襄县及忠翊侍卫屯田所、营田象
食屯田所陨霜杀禾。”　按《五行志》，三年七月，冀宁曲
阳县、大同路大同县、兴和路咸宁县陨霜。八月，袁州
宜春县陨霜害稼。

### 泰定帝泰定二年三月大雪七月霜杀禾

按《元史泰定帝本纪》。泰定二年“七月壬申，宗仁卫屯
田陨霜杀禾。”　按《五行志》。泰定二年三月，云需府大
雪，民饥。

泰定三年秋霜。

按《元史泰定帝本纪》：“三年秋七月乙巳，怯怜口屯田
霜账粮二月。”

### 致和元年六月风雪

按《元史泰定帝本纪》：“致和元年六月，诸王喃荅失、彻
彻秃火沙、乃马台诸郡风雪，毙畜牧，士卒饥，赈粮五
万石，钞四十万锭。”

### 文宗至顺元年二月闰七月诸路陨霜

按《元史文宗本纪》。至顺元年二月甲午。自庚寅至是
日。京师大霜昼雺。“癸卯。汴梁路封丘、祥符县霜灾。闰
七月丙戌。忠翊卫左右屯田陨霜杀禾。宁夏奉元、巩
昌、凤翔、大同、晋宁诸路属县陨霜杀稼。”　按《五行志》。
“天历三年二月。京师大霜昼雺。”〈按是年五月改元至顺〉又按《志》：
“至顺元年闰七月，奉元西和州，宁夏应理州鸣沙州，
巩昌静宁邠会等州，凤翔麟游，大同山阴晋宁潞城
隰川等县，陨霜杀稼。”

至顺二年四月十一月，大雪。

按《元史文宗本纪》：“二年夏四月，镇宁王那海部曲，以
风雪损孳畜，命岭北行省赈粮两月。八月，以去年宁
夏霜为灾，免今年田租。十一月丁丑，兴和路鹰坊及
蒙古民万一千一百馀户大雪，畜牧冻死，赈米五千
石。”

至顺三年，宁宗即位，霜杀禾。

按《元史宁宗本纪》：“三年八月，文宗崩，浑源、云内二州
陨霜杀禾，十月，帝即位。”

### 顺帝至元元年三月大雪

按《元史顺帝本纪》：“至元元年三月壬辰，河州路大雪
十日，深八尺，牛羊驼马冻死者十九，民大饥。”

至元五年五月，大风雪。

按《元史顺帝本纪》：“五年五月，晃火儿、不剌、赛秃、不剌、
纽阿、迭烈孙、三十剌等处，六爱马大风雪，民饥。
至元六年春秋雨雪。”

按《元史顺帝本纪》：“六年三月丁巳，大斡耳朵思风雪
为灾，马多死，以钞八万锭赈之。七月庚辰，达达之地大风雪，羊马皆死，赈军士钞一百万锭。十二月，宝庆
路大雪，深四尺五寸。”

### 至正六年秋雨雪

按《元史顺帝本纪》。不载　按《五行志》。“六年九月。彰德
雨雪。结冻如琉璃。”

至正七年春正月，大寒。秋，陨霜。

按《元史顺帝本纪》。七年春正月大寒。九月甲辰。辽阳
霜旱伤禾。　按《五行志》。七年八月。卫辉陨霜杀稼。
至正八年正月。大雪。

按《元史顺帝本纪》：“八年正月甲子，木怜等处大雪，羊
马冻死，赈之。”

至正九年三月，温州大雪。

按《元史顺帝本纪》。不载。　按《五行志》云云。

至正十年春，大寒，雨雪。

按《元史顺帝本纪》。不载　按《五行志》。十年春。彰德大
寒。近清明节。雨雪三尺。民多冻馁而死。

至正十一年三月，雷雪。

按《元史顺帝本纪》。不载　按《五行志》。十一年三月。汴
梁路钧州大雷雨雪。密县平地雪深三尺馀。

至正十三年秋，霜杀稼。

按《元史顺帝本纪》。不载。　按《五行志》。“十三年秋。邵武
光泽县陨霜杀稼。”

至正二十三年三月。陨霜杀桑。八月陨霜杀菽
按《元史顺帝本纪》。不载　按《五行志》。二十三年三月。
东平路须城东阿阳谷三县陨霜杀桑。废蚕事。八月
钧州密县陨霜杀菽。

至正二十七年春三月，风雪，大寒。夏，陨霜杀麦；秋，雨
雪。冬，井水冰。

按《元史顺帝本纪》，“至正二十七年三月丁丑朔，莱州
大风。五月丙子，以去岁霜灾，严禁酒。辛巳，大同陨霜
杀麦。”　按《五行志》，至正二十七年“三月，彰德大雪，寒
甚于冬，民多冻死。五月辛巳，大同陨霜杀麦。秋，冀宁
路徐沟、介休二县雨雪。”十二月，奉元路咸宁县井水
冰。

至正二十八年四月丙午，陨霜杀菽。

按《元史顺帝本纪》云云。　按《五行志》。二十八年四月。
奉元陨霜杀菽。